C 152/124
BG
Официален вестник на Европейския съюз
6.4.2022 г.
3.2.
В предложението се съдържат много голям брой ангажименти, позовавания на други инициативи, бюджети и области на политиката.
В повечето отношения това се приветства.
Това отразява и междусекторното естество на областта на политиката и стратегията на ЕС за младежта.
Важно е обаче в предложението да има и яснота и акцент.
Понякога с по-малко може да се постигне повече, а може да съществува опасение, че един дълъг списък с области на политиката и споделени отговорности може да размие ясното съсредоточаване върху отговорността и краткосрочните и дългосрочните резултати. 3.3.
От предложението става ясно, че Годината на младежта ще се изразява най-вече в дейности и прояви за популяризиране.
Важно е да има яснота по този въпрос.
Въпреки че може да е предвидено тези дейности да повлияят на политиката или чрез тях да бъдат откроени възможности за принос към политиката, в предложението само по себе си не се съдържат никакви свързани с политиката ангажименти. 3.4.
В предложението ясно се посочва, че същественото финансиране за инициативите ще идва в действителност от съществуващи източници и програмата „ЕразъмЕразъм+“ изглежда е основната област, върху която се акцентира.
Още веднъж, ако това е така, е важно да бъде заявено ясно.
По същия начин, ако от националните ведомства по програмата „ЕразъмЕразъм+“ се очаква да изведат като приоритет свързаните с Годината на младежта дейности, те ще имат нужда от яснота, подкрепа и насоки.
Новите инициативи за участие на младежта, предвидени в програмата „ЕразъмЕразъм+“, може да са подходящи за такива дейности, но отново ще е необходима надлежна подготовка и информация за кандидатите в държавите членки.
Освен това във всички материали за популяризиране и други дейности трябва да е ясно, че Годината на младежта до голяма степен разчита на съществуващи ресурси.
Такава откровеност е от изключително голямо значение, когато се работи с млади хора. 3.5.
Освен това би било важно да се гарантира, че други линии на финансиране от други генерални дирекции са изцяло на разположение за съответните дейности, и това да бъде популяризирано и подчертавано по същия начин от съответните разпоредители с бюджетните средства.
Това е особено уместно предвид междусекторното естество на въпроса за младежта и важността, която се придава на това в стратегията на ЕС за младежта.
Разбира се, това би осигурило и повече ресурси за дейности, би довело до свързване с други области на политиката и до достигане до нови групи млади хора и евентуално до трудно достижимите групи. 3.6.
Координационната дейност ще бъде от жизненоважно значение за успеха на Годината.
Във връзка с това е необходимо по-голямо участие на гражданското общество и по-съществена роля на младежките организации на национално, местно и европейско равнище.
Националните младежки съвети и други значими младежки организации следва да бъдат равнопоставени партньори в националната група на координаторите, като следва да участват както в създаването, така и в осъществяването на Годината и да бъдат подкрепени в изпълнението на тази функция.
Ролята на Европейския младежки форум като ключов партньор в групата на заинтересованите страни също следва да бъде призната. 3.7.
Европейската стратегия за младежта е водещият политически ангажимент на ЕС в областта на младежта.
В нея се поема и значителен ангажимент към междусекторното измерение на младежта като въпрос на политиката, който се приветства.
Това е от критично значение за постигане на напредък по цял набор от политики за младите хора, като заетост, околна среда, образование и обучение.
Следователно е жизненоважно Годината на младежта да е тясно свързана със Стратегията на ЕС за младежта, по-специално по отношение на междусекторното измерение на политиката в областта на младежта.
Това е посочено ясно в предложението, но също така ще бъде важно всички сектори да имат принос и да играят ролята си по отношение на мониторинга и надзора. 3.8.
Работата трябва да продължи във всички области на политиката за младежта и свързаните с нея междусекторни области, за да се гарантира максимална ангажираност при онези, до които се достига най-трудно.
Това следва да е част от мониторинга във връзка с Годината и може да съществуват методи за извеждане на определени групи или дори на необлагодетелствани райони като приоритет, за да се гарантира, че ще има достатъчно дейности при тях.
В тази връзка се приветства и позоваването на инициативата ALMA, както и акцентът върху младежите, които са незаети с работа, учене или обучение, въпреки че по този въпрос все още е необходима повече информация. 3.9.
Акцентът върху дейностите и проявите трябва да бъде свързан с резултати.
За целта ще са необходими показатели, които не се ограничават само до дейностите.
Ако търсеният резултат е гласът на младите хора да бъде чут, това трябва да бъде отразено в показателите.
Тъй като концепциите за „отдаването на значимото, оказването на подкрепа и взаимодействието“ се срещат често в предложението, те може да послужат като подходяща рамка за показателите.
Най-важното е тези показатели да не се ограничават до продуктите от дейностите и проявите, а да се съсредоточат върху техните резултати. 3.10.
Голяма част от перспективите на Годината на младежта ще зависят от действия на национално равнище, но националните органи разполагат с изключително ограничено време.
Освен това на толкова късен етап финансирането също ще бъде проблем, националните органи неизбежно имат натоварен график и освен това съществуват значителни разлики в политиките в областта на младежта, както е отбелязано и в работата на генерална дирекция „Трудова заетост, социални въпроси и приобщаване“.
Всички тези фактори ще представляват предизвикателства при осъществяването на Годината.